Täna lansseeris EMT oma iPhone`i veebilehe, kust on võimalik lugeda mitmesugust iPhone`i puudutavat infot eesti keeles. Oma kujunduselt on see loomulikult sarnane Apple vastava saidiga, kuid tuleb mainida, et ega see EMT üldisest stiilist palju ei erinegi (või siis pigem vastupidi).
IPhone Eesti veebilehelt võib imevidina kohta lugeda üldisi iseloomustavaid kiidusõnu, see annab ülevaate masinale juba installeeritud tarkvarast ning selle tehnilistest andmetest. Esindatud on üllatavalt põhjalik KKK sektsioon ning infot saab garantii ja hoolduse kohta Eestis. Vaadata saab ka eestikeelsete subtiitritega varustatud iPhone`i esitlust.
Huvitavaim moodul on aga muidugi see, mis kannab nime “Paketid ja hinnad”. Kahjuks on seal praegu veel peale paari pildi ja tähemärgi vaid tühjus. Loodetavasti see muutub juba peagi.
(203)